proxectonos/corpus_dominio_legal_administrativo_tmp huggingface dataset:
RESOLUCIÓN do 10 de xuño de 2021, da Secretaría Xeral Técnica e do Patrimonio da Consellería de Facenda e Administración Pública, pola que se dá publicidade do Acordo do Consello da Xunta de Galicia do 10 de xuño de 2021 polo que se actualiza o importe previsto no parágrafo noveno do artigo 26 bis do Decreto 144/2001, do 7 de xuño, sobre indemnizacións por razón do servizo ao persoal con destino na Administración autonómica de Galicia.
Consellería de Facenda e Administración Pública — III. Outras disposicións — 17/06/2021

O Decreto 144/2001, do 7 de xuño, de indemnizacións por razón de servizos ao persoal con destino na Administración autonómica de Galicia, recolle no seu artigo 2 a participación en tribunais de oposicións e concursos ou outros órganos encargados de selección de persoal ou de probas que sexa necesario superar para o exercicio de profesións ou para a realización de actividades como un dos supostos que dan orixe a indemnización ou compensación.
Mediante o Decreto 96/2011, do 5 de maio, modificouse o citado Decreto 144/2001, do 7 de xuño, para introducir un artigo 26 bis, coa finalidade de clasificar o persoal auxiliar dos tribunais, definir as súas funcións, atribuír a competencia para o seu nomeamento e, ademais, fixar o importe que deberá percibir por asistencia.
En concreto, en relación co persoal que efectúa labores de auxilio aos tribunais na consellería competente en materia de educación e en atención á súa peculiaridade, fixouse unha contía única de 25 € brutos por día. Porén, da experiencia adquirida nestes últimos anos nos diferentes procedementos selectivos de ingreso e acceso aos corpos de persoal docente que imparte ensinanzas distintas das universitarias en que se desenvolveron importantes ofertas de emprego, e tendo en conta as numerosas e diversas tarefas que desenvolve este persoal, considérase oportuno modificar a contía única que percibían para fixar outra máis acorde co seu labor.
A disposición derradeira cuarta do Decreto 144/2001, do 7 de xuño, prevé que o importe das indemnizacións establecidas neste decreto será revisado periodicamente mediante acordo do Consello da Xunta de Galicia, que se publicará no
Diario Oficial de Galicia
.
En consecuencia, por proposta da Consellería de Facenda e Administración Pública, o Consello da Xunta de Galicia, na súa reunión do día 10 de xuño de 2021, adoptou o seguinte
Primeiro. Aprobar a actualización do importe establecido no parágrafo noveno do artigo 26 bis do Decreto 144/2001, do 7 de xuño, de indemnización por razón de servizos ao persoal con destino na Administración autonómica de Galicia, polo que o persoal que desenvolva labores de auxilio aos tribunais na consellería competente en materia de educación, entre as cales se encontran as propias do persoal de limpeza e de conserxería, percibirá unha contía única de 40 € brutos por día.
Segundo. Ordenar a publicación deste acordo no
Diario Oficial de Galicia
, que entrará en vigor o día seguinte ao da súa publicación.
Santiago de Compostela, 10 de xuño de 2021
RESOLUCIÓN do 11 de xuño de 2021 pola que se fan públicos os convenios de colaboración asinados no ano 2020 e no primeiro cuadrimestre do ano 2021.
Portos de Galicia — III. Outras disposicións — 23/06/2021

Para os efectos previstos na Lei 1/2016, do 18 de xaneiro, de transparencia e bo goberno, acórdase dar publicidade aos convenios de colaboración asinados no ano 2020 e no primeiro cuadrimestre do ano 2021, que se relacionan no anexo a esta resolución.
Santiago de Compostela, 11 de xuño de 2021
EXTRACTO da Resolución do 8 de xuño de 2021 pola que se aproban as bases reguladoras para a concesión de axudas, en réxime de concorrencia non competitiva, para a adquisición e instalación de dispositivos de medición do caudal por comunidades de usuarios de abastecemento para consumo humano na Comunidade Autónoma de Galicia, e se convocan para o ano 2021 (código de procedemento AU301B).
Augas de Galicia — III. Outras disposicións — 23/06/2021

BDNS (Identif.): 569589.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS): http://www.pap.minhap.gob.es/bdnstrans/index.
Primeiro.
Entidades beneficiarias
Poderán ser beneficiarias destas axudas as comunidades de usuarios coa finalidade de abastecemento de auga para consumo humano legalmente constituídas na Comunidade Autónoma de Galicia, de acordo coas previsións do Regulamento do dominio público hidráulico, aprobado polo Real decreto 849/1986, do 11 de abril.
Segundo.
Obxecto
Bases reguladoras para a concesión de axudas, en réxime de concorrencia non competitiva, para a adquisición e instalación de dispositivos de medición do caudal en sistemas de abastecemento de titularidade de comunidades de usuarios de augas de consumo humano na Comunidade Autónoma de Galicia (código de procedemento AU301B).
Terceiro.
Bases reguladoras
Publícase conxuntamente este extracto coa Resolución pola que se aproban as bases reguladoras para a concesión de axudas, en réxime de concorrencia non competitiva, para a adquisición e instalación de dispositivos de medición do caudal por comunidades de usuarios de abastecemento para consumo humano na Comunidade Autónoma de Galicia, e se convocan para o ano 2021 (código de procedemento AU301B).
Cuarto.
Importe
As axudas reguladas ao abeiro desta resolución financiaranse con cargo á conta financeira 6568 (subvencións de capital a familias e institucións sen fins de lucro) da entidade pública empresarial Augas de Galicia, proxecto de gasto de axudas para as melloras de pequenos abastecementos no ámbito rural e apoio ás comunidades de usuarios, cunha dotación de douscentos cincuenta mil euros (250.000,00 €).
O importe das axudas será do 100% do investimento da actuación proposta, ata esgotar o crédito.
Quinto.
Prazo de presentación de solicitudes
O prazo de presentación de solicitudes será dun mes, contado a partir do día seguinte ao da publicación desta resolución no
Diario Oficial de Galicia
.
Santiago de Compostela, 8 de xuño de 2021
ORDE do 11 de xuño de 2021 pola que se amplía a dotación orzamentaria da Orde do 31 de decembro de 2020 pola que se establecen as bases reguladoras das axudas ás empresas de inserción laboral (EIL) e ás súas entidades promotoras, e se procede á súa convocatoria para o ano 2021 (códigos de procedemento TR356A e TR356C).
Consellería de Emprego e Igualdade — III. Outras disposicións — 23/06/2021

Mediante a Orde do 31 de decembro de 2020 establecéronse as bases reguladoras para a concesión, en réxime de concorrencia non competitiva, do programa de incentivos ás empresas de inserción laboral (EIL) e ás súas entidades promotoras, e realizouse a súa convocatoria para o ano 2021 (DOG núm. 29, do 12 de febreiro de 2021).
O artigo 4 da orde establece que se poderá ampliar a contía máxima dos créditos dispoñibles.
O incremento do crédito, conforme o establecido no artigo 30 do Regulamento da Lei 9/2007, do 13 de xuño, de subvencións de Galicia, aprobado polo Decreto 11/2009, do 8 de xaneiro, está condicionado á declaración de dispoñibilidade do crédito como consecuencia dunha xeración, ampliación ou incorporación de crédito, da existencia de remanentes doutras convocatorias financiadas con cargo ao mesmo crédito ou créditos incluídos no mesmo programa ou en programas do mesmo servizo.
En consecuencia, como existen outras dotacións que poden ser utilizadas para os mesmos fins, procedentes de créditos incorporados do exercicio anterior no mesmo programa e servizo procedentes de fondos finalistas do Estado recibidos do Servizo Público de Emprego Estatal, e coa finalidade de subvencionar todas as solicitudes que presenten as empresas de inserción e as súas entidades promotoras e, deste xeito, atender o máximo número de solicitudes e de persoas destinatarias finais, procede ampliar o crédito destas axudas.
Por todo o exposto, e no exercicio das facultades que me confire o artigo 34 da Lei 1/1983, do 22 de febreiro, de normas reguladoras da Xunta e da súa Presidencia,
Artigo 1.
Ampliación de crédito
1. Amplíase en 125.000,00 € o crédito consignado no artigo 61 da convocatoria de axudas ás empresas de inserción laboral e ás súas entidades promotoras para o ano 2021, código de proxecto 2015 00561, aplicación orzamentaria 11.04.324C 470.5 para o programa I.
2. O orzamento final das axudas previstas na Orde do 31 de decembro de 2020 para o ano 2021, logo da ampliación, é de 925.000,00 euros, distribuídos do seguinte xeito:
Artigo 2.
Prazo de solicitudes
Esta modificación non afecta o prazo establecido na referida Orde do 31 de decembro de 2020 para a presentación de solicitudes
Disposición derradeira única.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 11 de xuño de 2021
ORDE do 11 de xuño de 2021 pola que se resolve a inscrición dos centros bibliotecarios do Concello de Cenlle, da Fundación Exponav e da Fundación Granell no Rexistro de Bibliotecas de Galicia.
Consellería de Cultura, Educación e Universidade — III. Outras disposicións — 23/06/2021

O ámbito de actuación da Consellería de Cultura, Educación e Universidade responde ao vixente marco institucional de distribución de competencias, configurado basicamente no Estatuto de autonomía de Galicia. Este, no artigo 27.19, establece como competencia exclusiva da Xunta de Galicia o fomento da cultura en Galicia e no artigo 32 que lle corresponde ao Goberno da nosa comunidade autónoma a defensa e promoción dos valores culturais do pobo galego.
De conformidade co Decreto 198/2020, do 20 de novembro, polo que se establece a estrutura orgánica da Consellería de Cultura, Educación e Universidade, esta asume as competencias de promoción e difusión da cultura, para potenciar a imaxe das bibliotecas e o fomento do acceso igualitario á cultura para toda a cidadanía a través da lectura.
Á Consellería de Cultura, Educación e Universidade, segundo o establecido na Lei 5/2012, do 15 de xuño, de bibliotecas de Galicia, como órgano de dirección e coordinación do Sistema galego de bibliotecas, correspóndelle tramitar e resolver os procedementos de inscrición de bibliotecas de titularidade pública ou privada no Rexistro de Bibliotecas de Galicia, segundo o establecido nesta lei e no seu desenvolvemento regulamentario.
O Concello de Cenlle, a Fundación para o Fomento do Coñecemento da Construción Naval e das Actividades Marítimas (Exponav) e a Fundación Granell solicitaron a inscrición dos seus respectivos centros bibliotecarios no Rexistro de Bibliotecas de Galicia e os servizos técnicos desta consellería comprobaron que cumpre cos requisitos exixidos no Decreto 41/2001, do 1 de febreiro, de refundición da normativa en materia de bibliotecas.
Por proposta do secretario xeral de Cultura, no exercicio das facultades que me confire o artigo 3 do Decreto 198/2020, do 20 de novembro, polo que se establece a estrutura orgánica da Consellería de Cultura, Educación e Universidade,
Aprobar a inscrición no Rexistro de Bibliotecas de Galicia dos seguintes centros bibliotecarios:
– A Biblioteca Pública Municipal de Cenlle.
– A Biblioteca da Fundación para o Fomento do Coñecemento da Construción Naval e das Actividades Marítimas (Exponav).
– A Biblioteca da Fundación Granell.
Santiago de Compostela, 11 de xuño de 2021
RESOLUCIÓN do 9 de xuño de 2021, da Dirección Xeral de Formación e Colocación, pola que se dá publicidade ás axudas concedidas ao abeiro da Orde do 27 de decembro de 2019 pola que se establecen as bases reguladoras das axudas e subvencións para os obradoiros duais de emprego da Comunidade Autónoma de Galicia e se procede á súa convocatoria para o ano 2020 (Diario Oficial de Galicia número 14, do 22 de xaneiro de 2020).
Consellería de Emprego e Igualdade — III. Outras disposicións — 23/06/2021

A Lei 9/2007, do 13 de xuño, de subvencións de Galicia dispón no seu artigo 15.1, relativo á publicidade das subvencións concedidas, que os órganos administrativos concedentes publicarán no
Diario Oficial de Galicia
as subvencións concedidas con expresión da convocatoria, o programa e crédito orzamentario a que se imputen, o beneficiario, a contía concedida e a finalidade ou finalidades da subvención.
O artigo 26.7 da Orde da Consellería de Economía, Emprego e Industria do 27 de decembro de 2019 (DOG núm. 14, do 22 de xaneiro de 2020) pola que se estableceron as bases reguladoras e se procedeu á convocatoria pública das axudas e subvencións para os obradoiros duais de emprego da Comunidade Autónoma de Galicia para o ano 2020 (código de procedemento TR353A) establece que as subvencións concedidas se publicarán, con expresión da entidade beneficiaria, a contía e a finalidade, no
Diario Oficial de Galicia
de acordo co disposto na Lei 9/2007, do 13 de xuño, de subvencións de Galicia, e na Lei 1/2016, do 18 de xaneiro, de transparencia e bo goberno.
A convocatoria tiña como finalidade establecer as bases reguladoras e a convocatoria pública das axudas e subvencións do ano 2020 para os obradoiros duais de emprego no ámbito da Comunidade Autónoma de Galicia, concibidos como programas de formación, práctica profesional e, no caso dos concellos, mancomunidades e entidades públicas dependentes, para incentivos á contratación temporal en empresas destinados a promover a inserción laboral das persoas participantes nos obradoiros duais de emprego.
O financiamento das axudas previstas na orde de convocatoria efectuouse con cargo aos créditos das aplicacións 09.41.322A.460.2 e 09.41.322A.460.1 (código de proxecto 2014 00543). As aplicacións mencionadas están financiadas por fondos finalistas transferidos polo Servizo Público de Emprego Estatal.
En consecuencia,
Ordenar a publicación no
Diario Oficial de Galicia
das subvencións concedidas para o programa de obradoiros duais de emprego da Comunidade Autónoma de Galicia, ao abeiro da Orde do 27 de decembro de 2019 (DOG núm. 14, do 22 de xaneiro de 2020), segundo o anexo desta resolución.
Santiago de Compostela, 9 de xuño de 2021
ORDE do 10 de xuño de 2021 pola que se lle autoriza o cambio de domicilio por traslado de instalacións ao CEDA Profesional Danza 10 Studio, na Coruña.
Consellería de Cultura, Educación e Universidade — III. Outras disposicións — 23/06/2021

A representación da titularidade do CEDA (Centro Autorizado de Danza) Profesional Danza 10 Studio solicita o cambio de domicilio por traslado de instalacións da rúa José María Rivera Corral número 1 á rúa Gambrinus número 95, na Coruña.
Conforme a Orde do 28 de febreiro de 2018 (DOG do 21 de marzo) o centro quedou configurado para impartir as ensinanzas elementais de danza (90 postos escolares) e as ensinanzas profesionais de danza (180 postos escolares).
O Real decreto 303/2010, do 15 de marzo, establece os requisitos mínimos dos centros que imparten ensinanzas artísticas. O Decreto 253/1995, do 29 de setembro, e a Orde do 5 de decembro de 1995 regulan o procedemento para a autorización de centros docentes privados para impartir ensinanzas artísticas, trámites preceptivos iniciados na Xefatura Territorial da Coruña, que achega o expediente cos correspondentes informes para a autorización das devanditas modificacións.
Por canto antecede, por proposta da Dirección Xeral de Centros e Recursos Humanos,
Artigo 1.
Modificación da autorización
Modificar a autorización do CEDA Profesional Danza 10 Studio, código 15033095, e autorizar o cambio de domicilio por traslado de instalacións da rúa José María Rivera Corral número 1 á rúa Gambrinus número 95, da Coruña.
Artigo 2.
Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 3.
Modificación da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 10 de xuño de 2021
ORDE do 10 de xuño de 2021 pola que se autoriza a apertura e o funcionamento do centro autorizado de música profesional Unión Musical de Valadares, en Vigo.
Consellería de Cultura, Educación e Universidade — III. Outras disposicións — 23/06/2021

A representación da Asociación Banda de Música Unión Musical de Valadares solicita a autorización de apertura e funcionamento do centro de música profesional (Cemu) Unión Musical de Valadares, en Vigo, para impartir as ensinanzas profesionais de música.
O Real decreto 303/2010, do 15 de marzo, que establece os requisitos mínimos dos centros que impartan ensinanzas artísticas, e o Decreto 253/1995, do 29 de setembro, desenvolvido pola Orde do 5 de decembro de 1995, regulan o procedemento para a autorización de centros docentes privados para impartir ensinanzas artísticas, trámites preceptivos iniciados na Xefatura Territorial de Pontevedra, que achega o expediente cos correspondentes informes para a autorización das ditas ensinanzas.
Por isto, por proposta da Dirección Xeral de Centros e Recursos Humanos,
Artigo 1.
Autorización
Autorizar a apertura e funcionamento do centro docente cuxos datos se sinalan a seguir:
Denominación xenérica: centro autorizado de música (Cemu) profesional.
Denominación específica: Unión Musical de Valadares.
Código do centro: 36025128.
Enderezo: estrada xeral de Valadares, 233.
Código postal: 36315.
Localidade: Vigo.
Concello: Vigo.
Provincia: Pontevedra.
Titular: Asociación Banda de Música Unión Musical de Valadares.
Total de postos escolares: 120.
Artigo 2.
Inicio da actividade
Para a posta en funcionamento das ensinanzas que se autorizan, a Xefatura Territorial da Consellería de Cultura, Educación e Universidade de Pontevedra, logo do informe do Servizo Territorial de Inspección Educativa, aprobará expresamente a relación de persoal que impartirá docencia.
Artigo 3.
Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4.
Modificación da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 10 de xuño de 2021
RESOLUCIÓN do 24 de xuño de 2021, da Dirección Xeral de Emprego, Traballo Autónomo e Economía Social, pola que se redistribúen os créditos orzamentarios por epígrafes recollidos na Orde do 29 de decembro de 2020 pola que se establecen as bases reguladoras de subvencións ás entidades colaboradoras da Rede Eusumo para realizar actividades de promoción e impulso do cooperativismo e da economía social, e se convocan para os anos 2021 e 2022 (código de procedemento TR811A).
Consellería de Emprego e Igualdade — III. Outras disposicións — 30/06/2021

Mediante a Orde do 29 de decembro de 2020, que foi publicada no
Diario Oficial de Galicia
núm. 13, do 21 de xaneiro de 2021, establecéronse as bases reguladoras e convocáronse subvencións ás entidades colaboradoras da Rede Eusumo para realizar actividades de promoción e impulso do cooperativismo e da economía social.
No artigo 37.1 da devandita orde recóllese o financiamento das axudas previstas con cargo ás aplicacións 11.04.324C.444.0, 11.04.324C.445.0, 11.04.324C.460.0 e 11.04.324C.481.1 cunha contía inicial de seiscentos trinta e catro mil euros (634.000 €), distribuída en dúas anualidades, correspondentes a fondos finalistas do Estado.
No artigo 37.2 establécese que a distribución inicial poderá alterarse, despois das modificacións orzamentarias precisas, en función da tipoloxía das entidades que vaian realizar as actividades que resulten beneficiarias.
Unha vez instruídos os expedientes e obtida a relación de solicitudes que cumpren coas condicións administrativas e técnicas establecidas nas bases reguladoras para adquirir a condición de entidade beneficiaria, cómpre unha redistribución do crédito das distintas aplicacións orzamentarias.
De acordo co disposto no artigo 31 do Decreto 11/2009, do 8 de xaneiro, polo que se aproba o regulamento da Lei 9/2007, do 13 de xuño, de subvencións de Galicia (DOG núm. 20, do 29 de xaneiro), cando a contía total máxima das subvencións convocadas se distribúa entre distintos créditos orzamentarios, a alteración da devandita distribución non precisará de nova convocatoria pero si das modificacións que procedan no expediente de gasto e da publicación nos mesmos medios ca a convocatoria.
Por todo o anterior,
Primeiro. Redistribuír o crédito destinado ás axudas convocadas pola Orde do 29 de decembro de 2020 pola que se establecen as bases reguladoras de subvencións ás entidades colaboradoras da Rede Eusumo para realizar actividades de promoción e impulso do cooperativismo e da economía social, e se convocan para os anos 2021 e 2022, sen variar o orzamento total, da seguinte maneira:
Segundo. Esta modificación, unha vez publicada no
Diario Oficial de Galicia
, non implicará apertura de prazo para presentar novas solicitudes.
Santiago de Compostela, 24 de xuño de 2021
ORDE do 22 de xuño de 2021 pola que se amplía o crédito da Orde do 29 de decembro de 2020, pola que se modifica a Orde do 3 de agosto de 2016 pola que se establecen as bases reguladoras para a concesión de axudas, en réxime de concorrencia competitiva, a proxectos de cooperación interterritoriais e transnacionais dos grupos de acción local do sector pesqueiro (GALP) para o desenvolvemento sustentable das zonas de pesca no marco do Fondo Europeo Marítimo e de Pesca (FEMP) 2014-2020, ao abeiro das estratexias de desenvolvemento local participativo (EDLP), se convocan as correspondentes ao ano 2016 e se fixa o crédito dispoñible na convocatoria 2021 tramitada como anticipado de gasto (código de procedemento PE155B).
Consellería do Mar — III. Outras disposicións — 30/06/2021

O artigo 13.4 da Orde do 3 de agosto de 2016 e o artigo 10.3 da Orde do 29 de decembro de 2020 pola que se modifica a orde de bases establecen que os importes consignados en cada convocatoria poderán ser ampliados en función das dispoñibilidades orzamentarias, sen que isto dea lugar á apertura dun novo prazo de presentación de solicitudes, salvo indicación expresa en contra na orde que se publique para o efecto.
Unha vez pechado o exercicio 2020 e aprobados os orzamentos xerais da Comunidade Autónoma de Galicia para 2021, compróbase a dispoñibilidade de crédito no proxecto orzamentario 2016-00323, destinado a financiar as presentes axudas.
Co fin de mellorar a eficiencia do uso dos fondos públicos, a execución dos fondos consignados no plan financeiro e de incrementar o grao de execución orzamentaria, considérase axeitado ampliar o importe do crédito inicial para os denominados proxectos de cooperación interterritoriais e transnacionais.
Por todo isto, e facendo uso das facultades que me confire o artigo 34 da Lei 1/1983, do 22 de febreiro, reguladora das normas da Xunta e da súa presidencia,
Artigo único. Ampliación de crédito
1. Amplíase o crédito máximo destinado a financiar as subvencións que se concedan a proxectos de cooperación interterritoriais e transnacionais, con cargo á aplicación 15.03.723C.780.1, para a anualidade 2022, da convocatoria do ano 2021 das axudas para proxectos ao abeiro das estratexias de desenvolvemento local participativo (EDLP), aprobadas aos grupos de acción local do sector pesqueiro para o desenvolvemento sustentable das zonas de pesca no marco do Fondo Europeo Marítimo e de Pesca 2014-2020, nun importe de 38.993 €.
2. O novo importe total máximo, sumando o importe inicial xa publicado e a presente ampliación, é o fixado no cadro seguinte:
Disposición derradeira única
Esta orde producirá efectos desde o día seguinte ao da súa publicación no Diario Oficial de Galicia.
Santiago de Compostela, 22 de xuño de 2021
RESOLUCIÓN do 17 de xuño de 2021, da Dirección Xeral do Patrimonio Cultural, pola que se dá publicidade a unha encomenda de xestión ao medio propio Tecnologías y Servicios Agrarios, S.A. (Tragsatec).
Consellería de Cultura, Educación e Universidade — III. Outras disposicións — 30/06/2021

– Actividade: o obxecto da encomenda é a execución do servizo técnico cualificado para a análise e informe das intervencións que se pretendan realizar en bens de interese cultural ou catalogados, así como, de ser o caso, no seu contorno de protección ou na súa zona de amortecemento.
– Natureza e alcance da xestión encomendada: esta encomenda ten natureza intersubxectiva ao ter a empresa pública Tecnologías y Servicios Agrarios, S.A. (Tragsatec) a consideración de medio instrumental da Administración, segundo o disposto na disposición adicional vixésimo cuarta da Lei 9/2017, do 8 de novembro, de contratos do sector público.
– Prazo de vixencia: o prazo de execución é de 12 meses e comeza o 1 de xullo de 2021.
– Financiamento: esta encomenda, por importe de 701.732,64 €, tramítase con cargo aos orzamentos da Comunidade Autónoma de Galicia para os anos 2021 e 2022, aplicación orzamentaria 10.41.433A.640.1.
Santiago de Compostela, 17 de xuño de 2021
RESOLUCIÓN do 16 de xuño de 2021, da Secretaría Xeral Técnica da Consellería de Infraestruturas e Mobilidade, pola que se dá publicidade á encomenda de xestión de carácter técnico á Axencia Galega de Infraestruturas para a supervisión do proxecto terminal de autobuses integrada en el área intermodal da Coruña-San Cristóbal.
Consellería de Infraestruturas e Mobilidade — III. Outras disposicións — 30/06/2021

De conformidade cos artigos 8 e 9 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade á encomenda de xestión de carácter técnico da Consellería de Infraestruturas e Mobilidade á Axencia Galega de Infraestruturas para a supervisión do proxecto terminal de autobuses integrada en el área intermodal da Coruña-San Cristóbal, que ten as seguintes características:
– Obxecto: a elaboración de informes técnicos que sexan precisos para a verificación de que se tiveron en conta as disposicións xerais de carácter legal ou regulamentario, así como a normativa técnica que resulten de aplicación para a aprobación do proxecto referido e as súas modificacións, en su caso.
– Os ditos documentos serán emitidos por persoal técnico cualificado da AXI.
– Natureza e alcance da xestión encomendada: esta encomenda ten natureza intersubxectiva ao ser a Consellería de Infraestruturas e Mobilidade e a AXI órganos pertencentes á mesma consellería con personalidade xurídica propia.
– Prazo de vixencia: a presente encomenda terá a duración estritamente necesaria para a elaboración do/s informe/s técnico/s solicitado/s, finalizando coa entrega destes.
– Supostos de finalización anticipada: por incumprimento total ou parcial dalgunha das partes ou por mutuo acordo.
– Taxas: a encomenda non liquidará ningunha taxa a favor da AXI en concepto de custo polos servizos a prestar en desenvolvemento desta.
Santiago de Compostela, 16 de xuño de 2021
RESOLUCIÓN do 15 de xuño de 2021 pola que se resolve parcialmente o proceso de selección de persoal investigador, na modalidade de investigador distinguido, para beneficiarios dunha bolsa do Consello Europeo de Investigación (ERC), no marco do programa Oportunius (código de procedemento IN859A).
Axencia Galega de Innovación — III. Outras disposicións — 28/06/2021

A Axencia Galega de Innovación (Gain), dada a súa condición de organismo público de investigación tal e como recolle a Lei 12/2014, do 22 de decembro, de medidas fiscais e administrativas, poderá contratar persoal investigador en réxime laboral mediante as modalidades contractuais recollidas na Lei 14/2011, do 1 de xuño, de ciencia, tecnoloxía e innovación.
Mediante a Resolución do 30 de outubro de 2020 (DOG núm. 20, do 1 de febreiro de 2021) anunciouse a convocatoria de tres prazas de persoal investigador, conforme o establecido no Decreto 64/2016, do 26 de maio, polo que se regula o réxime de contratación de persoal investigador dotado cunha bolsa do ERC, no marco do programa para a xeración, captación, retención e recuperación de talento investigador en Galicia (programa Oportunius).
Finalizado o proceso de selección da praza número 1 correspondente ao dominio ERC CC Físicas e Enxeñaría, e da praza número 2 correspondente ao dominio ERC Ciencias da Vida, de acordo co sinalado nos artigos 12 e seguintes da convocatoria, o tribunal elevou á Dirección da Axencia Galega de Innovación a proposta a favor do aspirante seleccionado.
Por todo iso, en virtude das atribucións do Decreto 50/2012, do 12 de xaneiro, polo que se crea a Axencia Galega de Innovación e se aproban os seus estatutos, esta dirección
Primeiro. Contratar como persoal laboral da Axencia Galega de Innovación, na modalidade de investigador distinguido, as persoas que se indican no anexo.
Segundo. Contra esta resolución cabe interpor recurso de alzada perante a Presidencia da Axencia Galega de Innovación no prazo dun mes, contado desde o seguinte ao da súa publicación.
Santiago de Compostela, 15 de xuño de 2021
EXTRACTO da Orde do 11 de xuño de 2021 pola que se aproban as bases reguladoras para a concesión de subvencións para compensar as empresas de transformación dos produtos pesqueiros e da acuicultura que tivesen perdas de produción entre o 1 de febreiro e o 31 de decembro de 2020 como consecuencia do brote da COVID-19, independentemente do seu tamaño, cofinanciadas co Fondo Europeo Marítimo e de Pesca (FEMP), e se procede á súa convocatoria para o ano 2021 (código de procedemento PE201G).
Consellería do Mar — III. Outras disposicións — 28/06/2021

BDNS (Identif.) : 571563.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index).
Primeiro.
Persoas e entidades beneficiarias
Poderán ser beneficiarias das subvencións, sen prexuízo de reuniren os demais requisitos establecidos nestas bases, as persoas físicas, xurídicas ou pluralidade de persoas físicas que sexan empresas do sector de transformación dos produtos pesqueiros e da acuicultura.
Segundo.
Finalidade
Esta orde ten por obxecto establecer as bases reguladoras para a concesión de subvencións para compensar as empresas de transformación dos produtos pesqueiros e da acuicultura titulares de centros produtivos en Galicia, que visen reducida a súa produción entre o 1 de febreiro e o 31 de decembro de 2020 como consecuencia da pandemia da COVID-19, sempre que as perdas sexan de polo menos un 20 % en relación cos ingresos medios para o mesmo período nos 3 anos anteriores (2017, 2018 e 2019). No caso de empresas con menos de tres anos de actividade, estas deberán ter actividade durante, polo menos, o ano natural 2019 completo.
Terceiro.
Bases reguladoras
Orde do 11 de xuño de 2021 pola que se aproban as bases reguladoras para a concesión de subvencións para compensar as empresas de transformación dos produtos pesqueiros e da acuicultura que tivesen perdas de produción entre o 1 de febreiro e o 31 de decembro de 2020 como consecuencia do brote da COVID-19, independentemente do seu tamaño, cofinanciadas co Fondo Europeo Marítimo e de Pesca (FEMP), e se procede á súa convocatoria para o ano 2021 (código do procedemento PE201G).
Cuarto.
Importe
Para o ano 2021 as axudas concederanse con cargo á aplicación orzamentaria 15.02.723A.771.1 correspondente á Consellería do Mar para 2021. Os importes máximos das subvencións que se concedan no dito exercicio orzamentario serán de 4.000.000 euros.
Quinto.
Prazo de presentación de solicitudes
Un mes contado desde o día seguinte ao da publicación da orde.
Entenderase como último día do prazo para a presentación de solicitudes o correspondente ao mesmo ordinal do día da súa publicación. Se o último día do prazo for inhábil, entenderase prorrogado ao primeiro día hábil seguinte, e se no mes de vencemento non houber día equivalente ao inicial do cómputo, entenderase que o prazo finaliza o último día do mes.
Santiago de Compostela, 11 de xuño de 2021
RESOLUCIÓN do 2 de xuño de 2021, da Dirección Xeral de Relacións Laborais, pola que se dispón a inscrición no Rexistro e a publicación no Diario Oficial de Galicia do Acordo polo que se actualizan as táboas salariais do Convenio colectivo de actores e actrices de teatro de Galicia.
Consellería de Emprego e Igualdade — III. Outras disposicións — 28/06/2021

Visto o texto do Acordo polo que se actualizan as táboas salariais do Convenio colectivo de actores e actrices de teatro de Galicia (82001015012009), subscrito entre a representación empresarial Escena Galega e a Agadic e os representantes das organizacións sindicais AAAG, CIG, CC.OO. e UGT, e de conformidade co disposto no artigo 90, números 2 e 3, do Real decreto lexislativo 2/2015, do 23 de outubro, polo que se aproba o texto refundido da Lei do Estatuto dos traballadores, e no Real decreto 713/2010, do 28 de maio, sobre rexistro e depósito de convenios e acordos colectivos de traballo,
Esta Dirección Xeral de Relacións Laborais
Primeiro. Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia (Regcon), creado mediante a Orde do 29 de outubro de 2010.
Segundo. Dispor a súa publicación no Diario Oficial de Galicia.
Santiago de Compostela, 2 de xuño de 2021
Con data 14 de decembro de 2020, ás 16.30 horas, reúnense de xeito telemático as persoas abaixo relacionadas:
O obxecto da presente xuntanza é a actualización e posterior aprobación das táboas salariais do Convenio colectivo de actores e actrices de teatro de Galicia.
Logo do oportuno debate e exposición de posturas e pareceres por cada unha das representacións presentes na xuntanza, esta comisión acorda:
Primeiro. Actualizar e aprobar as táboas salariais para o ano 2021 do Convenio colectivo de actores e actrices de teatro de Galicia, de conformidade coa táboa que se anexa coa presente acta, da cal forma parte.
Segundo. Delegar en Ignacio Bouzada Gil, funcionario do Consello Galego de Relacións Laborais, a realización dos trámites de depósito, rexistro e publicación deste acordo diante da Autoridade Laboral.
Ao non haber máis asuntos que tratar, finaliza a presente xuntanza ás 19.00 horas e asinan a presente acta as persoas asistentes, en proba de conformidade.
RESOLUCIÓN do 14 de xuño de 2021, da Dirección Xeral de Gandaría, Agricultura e Industrias Agroalimentarias, pola que se dá publicidade ás axudas concedidas ao abeiro da Orde do 30 de decembro de 2020 pola que se establecen as bases reguladoras das axudas ás entidades recoñecidas como agrupacións de defensa sanitaria gandeira (ADSG) de Galicia e se convocan para os anos 2021-2022.
Consellería do Medio Rural — III. Outras disposicións — 28/06/2021

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no Diario Oficial de Galicia as subvencións concedidas con expresión da convocatoria, o programa e o crédito orzamentario a que se imputen, a finalidade da subvención, o beneficiario e a cantidade concedida.
En virtude do artigo 2 da Orde do 17 de novembro de 2015 sobre delegación de competencias en diversos órganos da Consellería do Medio Rural (DOG núm. 223, do 23 de novembro), o director xeral de Gandaría, Agricultura e Industrias Agroalimentarias,
Publicar no Diario Oficial de Galicia as axudas concedidas ao abeiro da Orde do 30 de decembro de 2020 pola que se establecen as bases reguladoras das axudas ás entidades recoñecidas como agrupacións de defensa sanitaria gandeira (ADSG) de Galicia e se convocan para os anos 2021-2022, e que figuran como anexo nesta resolución.
Santiago de Compostela, 14 de xuño de 2021
Convocatoria:
Orde do 30 de decembro de 2020 pola que se establecen as bases reguladoras das axudas ás entidades recoñecidas como agrupacións de defensa sanitaria gandeira (ADSG) de Galicia e se convocan para os anos 2021-2022.
Aplicación orzamentaria:
a) Para o ano 2021: 14.04.713E.470.0, dotada para esta finalidade con 949.850 euros.
b) Para o ano 2022: 14.04.713E.470.0, dotada para esta finalidade con 1.200.150 euros.
Finalidade: Programas de planificación zoosanitaria.
1. ADSG beneficiarias e subvención:
2. ADSG coa solicitude de axuda desestimada:
RESOLUCIÓN do 14 de xuño de 2021, da Secretaría Xeral Técnica e do Patrimonio da Consellería de Facenda e Administración Pública, pola que se dá publicidade dos convenios de colaboración subscritos no primeiro cuadrimestre do ano 2021.
Consellería de Facenda e Administración Pública — III. Outras disposicións — 28/06/2021

En virtude do establecido no artigo 15 da Lei 1/2016, do 18 de xaneiro, de transparencia e bo goberno,
Artigo único. Dar publicidade á relación de convenios subscritos pola Consellería de Facenda e Administración Pública nos meses de xaneiro a abril do ano 2021, que se incorpora como anexo a esta resolución.
Santiago de Compostela, 14 de xuño de 2021
RESOLUCIÓN do 20 de maio de 2021 pola que se dá publicidade dos convenios subscritos no primeiro cuadrimestre do ano 2021.
Axencia de Protección da Legalidade Urbanística — III. Outras disposicións — 03/06/2021

O artigo 15.2 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios subscritos no cuadrimestre anterior.
En consecuencia, e para dar cumprimento a esa obriga,
Artigo único
Dar publicidade á relación dos convenios subscritos pola Axencia de Protección da Legalidade Urbanística (en diante, APLU) no primeiro cuadrimestre do ano 2021, que se incorpora como anexo a esta resolución, tendo en conta que os convenios de adhesión á Axencia de Protección da Legalidade Urbanística entran en vigor o día seguinte da súa publicación no
Diario Oficial de Galicia
.
Santiago de Compostela, 20 de maio de 2021
RESOLUCIÓN do 24 de maio de 2021, da Secretaría Xeral de Cultura, pola que se procede á publicación da relación dos beneficiarios e do importe das axudas concedidas en virtude da Orde do 20 de xaneiro de 2021 pola que se establecen as bases reguladoras que rexerán as axudas destinadas á colaboración no financiamento de actuacións en materia de arquivos, e se procede á súa convocatoria para o ano 2021 (código de procedemento CT130A).
Consellería de Cultura, Educación e Universidade — III. Outras disposicións — 03/06/2021

De conformidade co disposto no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno,
Dar publicidade no Diario Oficial de Galicia ás axudas concedidas pola Consellería de Cultura, Educación e Universidade ao abeiro da Orde do 20 de xaneiro de 2021, pola que se establecen as bases reguladoras que rexerán as axudas destinadas á colaboración no financiamento de actuacións en materia de arquivos e se procede á súa convocatoria para o ano 2021, e que figuran como anexo a esta resolución.
Finalidade da axuda: a realización de actividades que teñan por obxecto a descrición de fondos documentais dos arquivos galegos segundo a metodoloxía arquivística.
Persoas beneficiarias: entes locais e entidades privadas sen fin de lucro galegas que conten cun local estable destinado ao arquivamento e que custodien fondos documentais constitutivos do patrimonio documental de Galicia, entendido como tal o establecido no artigo 109 da Lei 5/2016, do 4 de maio, do patrimonio cultural de Galicia.
Aplicacións orzamentarias:
– 10.40.432A.760.0: 110.000 € (cento dez mil euros).
– 10.40.432A.781.0: 35.000 € (trinta e cinco mil euros).
Santiago de Compostela, 24 de maio de 2021
10.40.432A.760.1 Entes locais.
10.40.432A.781.0 Entidades privadas sen fin de lucro.
RESOLUCIÓN do 26 de maio de 2021 pola que se dá publicidade dos convenios de colaboración subscritos no primeiro cuadrimestre do ano 2021.
Escola Galega de Administración Pública — III. Outras disposicións — 03/06/2021

En virtude do establecido no artigo 15.2 da Lei 1/2016, do 18 de xaneiro, de transparencia e bo goberno (DOG nº 30, do 15 de febreiro),
Dar publicidade á relación dos convenios subscritos pola Escola Galega de Administración Pública referida aos meses de xaneiro, febreiro, marzo e abril do ano 2021, que se incorpora como anexo a esta resolución.
Santiago de Compostela, 26 de maio de 2021
EXTRACTO da Orde do 19 de maio de 2021 pola que se aproban as bases e se anuncia a convocatoria pública de bolsas de formación nos lectorados de lingua, literatura e cultura galegas para o 2021 (código de procedemento PL500E).
Consellería de Cultura, Educación e Universidade — III. Outras disposicións — 03/06/2021

BDNS (Identif.): 567073.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index):
Primeiro.
Persoas beneficiarias
Españois ou nacionais dun Estado membro da Unión Europea que estean en posesión dunha titulación universitaria de licenciatura ou de grao relacionada coa filoloxía galega ou coa tradución e interpretación e cumpran un número mínimo de créditos en materias de galego e do idioma oficial do país onde radique o destino que solicita ou, no canto deste, en materias de inglés.
Segundo.
Obxecto
Convocar, en réxime de concorrencia competitiva, cinco bolsas de formación nos lectorados de lingua, literatura e cultura galegas nos centros de estudos galegos localizados en distintas universidades estranxeiras.
Terceiro.
Bases reguladoras
Orde do 19 de maio de 2021 pola que se aproban as bases e se anuncia a convocatoria pública de bolsas de formación nos lectorados de lingua, literatura e cultura galegas para o 2021 (código de procedemento PL500E).
Cuarto.
Contía
Importe total da convocatoria: 280.800,72 €. Dos que 270.344,16 € se destinarán ao pagamento das bolsas dos lectores e 10.456,56 € á liquidación da cota patronal á Seguridade Social.
O importe íntegro mensual das bolsas obxecto desta convocatoria é o seguinte:
1.123,96 €, para aqueles lectorados localizados en universidades españolas
1.277,12 €, para aqueles lectorados localizados en universidades estranxeiras
Quinto.
Prazo de presentación de solicitudes
Un mes contado desde o día seguinte ao da publicación da orde no
Diario Oficial de Galicia
.
Santiago de Compostela, 19 de maio de 2021
EXTRACTO da Orde do 19 de maio de 2021 pola que se aproban as bases e se anuncia a convocatoria pública de prazas nos lectorados de lingua, literatura e cultura galegas para o 2021 (código de procedemento PL500F).
Consellería de Cultura, Educación e Universidade — III. Outras disposicións — 03/06/2021

BDNS (Identif.): 567034.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
Españois/españolas ou nacionais dun Estado membro da Unión Europea que estean en posesión dunha titulación universitaria de licenciatura ou de grao relacionada coa filoloxía galega ou coa tradución e interpretación e cumpran un número mínimo de créditos en materias de Galego e do idioma oficial do país onde radique o destino que solicita ou, no canto deste, en materias de Inglés.
Segundo. Obxecto
Convocar, en réxime de concorrencia competitiva, 5 prazas nos lectorados de lingua, literatura e cultura galegas nos centros de estudos galegos localizados en distintas universidades españolas e estranxeiras.
Terceiro. Base reguladora
Orde do 19 de maio de 2021 pola que se aproban as bases e se anuncia a convocatoria pública de prazas nos lectorados de lingua, literatura e cultura galegas para o 2021 (código de procedemento PL500F).
Cuarto. Prazo de presentación de solicitudes
Un mes contado desde o día seguinte ao da publicación da orde no
Diario Oficial de Galicia
.
Santiago de Compostela, 19 de maio de 2021
ORDE do 27 de maio de 2021 pola que se dispón a suplencia da persoa titular da Dirección da entidade pública empresarial Portos de Galicia.
Consellería do Mar — II. Autoridades e persoal — 02/06/2021

O artigo 12 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dispón que os titulares dos órganos administrativos poderán ser suplidos temporalmente nos supostos de vacante, ausencia ou enfermidade por quen designe o órgano competente para o nomeamento daqueles e, no caso de que non se designe suplente, a competencia do órgano administrativo será exercida por quen designe o órgano administrativo inmediato superior do cal dependa, indicando tamén que a suplencia non implicará alteración da competencia.
O artigo 15 da Lei 6/2017, do 12 de decembro, de portos de Galicia, refírese ás funcións que corresponden á persoa titular da Dirección de Portos de Galicia, sen establecer regulación ou designación ningunha relativa á súa suplencia.
Conforme o artigo 7 da Lei 6/2017, do 12 de decembro, Portos de Galicia é unha entidade pública empresarial que actúa, no desenvolvemento e xestión das súas funcións, con suxeición aos principios da Lei 16/2010, do 17 de decembro. Así mesmo, de acordo co sinalado no citado artigo e co artigo 2 do Decreto 50/2021, do 11 de marzo, polo que se aproba a estrutura orgánica da Consellería do Mar, a entidade pública empresarial Portos de Galicia está adscrita organicamente á Consellería do Mar, polo que o órgano administrativo inmediato do cal depende organicamente é a persoa titular da Consellería.
De acordo con esta regulación, e tendo en conta a ausencia temporal da persoa titular da Dirección de Portos de Galicia, coa finalidade de evitar demoras na xestión,
Primeiro. Designar suplente da persoa titular da Dirección da entidade pública empresarial Portos de Galicia, en caso de vacante, ausencia ou enfermidade, a persoa titular da súa Presidencia.
Segundo. As resolucións ou actos que se adopten no exercicio desta suplencia deberán facer constancia de tal circunstancia, mediante a mención dela, e especificarase o titular do órgano en cuxa suplencia se adoptan e quen efectivamente está a exercer esta suplencia.
Terceiro. A suplencia non implicará alteración da competencia.
Cuarto. A presente resolución producirá efectos desde o mesmo día da súa publicación no
Diario Oficial de Galicia
.
Santiago de Compostela, 27 de maio de 2021